Hans fader, krigsassessor Joachim Friedrich David Schmiegelow (1783-1830), var læge på [[Holsteinborg Gods|Holsteinborg]], moderen var Anna Metta Edebohl født Bøtcher (1792-1867). Efter sin [[konfirmation]] blev Schmiegelow sat i malerlære i København. [[1846]] blev han svend, og nu gik det til udlandet; men i [[1848]] kom han fra [[Wien]] tilbage for som frivillig at deltage i [[Treårskrigen|den udbrudte krig]]. [[1853]] etablerede han sig som malermester i København, indtil [[1861]] i kompagni med A.F. Dahl, men derpå alene, og hans forretning, der lededes med kunstnerisk sans, blev hurtig en af Københavns største. [[1872]] blev han medlem af Malerlavets repræsentantskab, og her gennemførte han [[1885]] en for lavets svende gældende alderdomsforsørgelses- og hjælpefond, der desværre kun fik kort levetid. [[1874]] blev han medlem af [[Industriforeningen]]s bestyrelse, [[1879]] [[delegeret]] i [[Fællesrepræsentationen for dansk Industri og Haandværk]], [[1881]] delegeret i [[Det tekniske Selskab]]s bestyrelse, [[1882]] [[Københavns Borgerrepræsentation|borgerrepræsentant]] og [[1883]] formand for [[Sønderjysk Samfund]].
Ledelse Foreninger Ledere